standpunt | Rosalind Franklin
Archive for the 'standpunt' Category
Jaar van die Village Idiot
April 19, 2010 in standpunt
Waar as die dae wat elke dorp net een Idioot gehad het? Hmm?
Nou is elke dorp op soek na die een met 'n brein, ek sweer dit kan nie meer so aangaan nie. Inderdaad het een of ander onnosel-geen dominant geraak en elke baba het dit geërf.
'n Ou Neo-Nazi, rassis wat in sy lewe net 'n klad op die naam van die sogenaamde "Afrikaner" was, word die baken van martelaarskap vir sogenaamde wittes? Ek wil kots elke keer as ek na die AWB se kenteken kyk. Sies-ga.
Die Suidlanders pak hulle oorlogskos in en uit, in en uit, in en uit. Wie de fok is hierdie sogenaamde gelowige mense wat names ander gelowige, wit "Afrikaanses" praat en bang is vir "swartes"?
Die Katolieke kerk, wat nog altyd beheer is deur mans, se manlike leiers verkrag en molesteer kinders en dieselfde mans hou die ander mans in hulle posisies. Al ooit gehoor van "defrocking" en dan bel jy die polisie? En dis boonop 'n kerk! Hoe word so iets toegelaat? Boonop is 60% van die kollekte afkomstig van vroue, maar nee die vroue mag tog net nie in leiersposisies wees nie.
Daai Angus aartappelboer is 'n patriargale seksis. Instede van vir mans se dat hulle moet ophou verkrag, slaan en huishoudelike geweld pleeg in die land: verstewig hy hulle hand. "Wees die hoof van die huis." What crap.
Hy kan ook vir diegene wat nie deelneem aan die vlaag van huishoudelike geweld nie, bearbeid om ander mans aan te spreek. Dis nie vroue wat dit moet oplos nie, dis mans se issue. Angus kan soveel meer doen om geweld deur mans te bekamp, maar hy kies om die genderrol van die man te versterk.
Julius, een jong man, het die land aan die brand en die ANC kan hom nie beheer nie. Hoekom nie. Ruk hom tot orde, so eenvouding soos dit. Julle kan sien dit doen skade, sny hom af. En intussen luister mense na wat celebs oor alles te sê het.
En moenie vergeet nie, die aarde is net 6000 jaar oud. Nee fok, geen aan die bottel gif.
N.S – As een persoon nog vir my sê/bel/epos/watookal dat die aarde 6000 jaar oud is, k*k ek in sy/haar broek…ek kan daai een nie meer handle nie.
Sleutelwoorde:amor, angus, bekendes, dozi, garth cliff, joost, julius, patricia, steve, survivor, TV
September 9, 2009 in standpunt
Sleutelwoorde:Amanda Strydom, Liewe Jesus, mans, Sarie Marais, suid-afrika, Verkrag, vermoor
Liewe Jesus ek is klein
Hou my net vir langer rein
Ek bly hier in Suid-Afrika
Ek is bang vir my oom
En ek's bang ook vir my pa
– Amanda Stydom
Elke 6 ure word 'n vrou in Suid-Afrika vermoor. Nie deur vreemde mans nie, nie die donker man wat jou van agter af inhardloop in 'n verlate plek nie. Nee, deur die mans wat hulle "liefhet."
Stukke vleis wat gebruik en gevreet word. Soms verkoop en gekoop word. Misbaar. Nietige lewens. Want die maaiers eet ons tog uiteindelik net op – al is dit in 'n vlak graf in die vlei.
Dalk verwurg met jou eie bra?
Tussen 40% en 70% van alle vroue in hierdie land word vermoor deur hulle intieme lewensmaats of eks-maats van die teenoorgestelde geslag (Dalhberg & Krug 2002). Dit kom daarop neer dat een uit elke vier vroue in 'n verhouding vermoor word.
In hulle eie huise. Deur 'n wettige vuurwapen of hulle word doodgeslaan. Jaloesie, woede oor "vroue wat nie wil luister nie", "sy wil nie seks gee nie", "sy wil nie kosmaak nie", "sy aanvaar nie ek is die hoof van die huis nie", "sy loop rond (terwyl die teenoorgestelde eintlik waar is) " en sulke belanglikhede word aangegee as redes. (MRC 2004)
Vroue word gesien as mans se besittings. Kinders ook. En dit is swart mense, wit mense, bruin mense en Asiërs, almal. Die bruin mense se syfer is egter proporsioneel die hoogste, maar nie een groep mans kan hier sê, hulle is nie deel hiervan nie.
Hoekom verkrag mans? Want hulle kan. En dit gaan oor mag, nie seks nie.
Wie is hiervoor verantwoordelik? Nie die vroue nie. Dit is nie ek en jy as vrou se skuld of verantwoordelikheid nie, en nie een van die redes sal ooit geldig wees om 'n hand te lig teenoor 'n vrou nie.
Suid-Afrika se diep gesetelde uiters patriargale siening van waar die vrou kwansuis hoort en wat haar kastige rol is, is deels hiervoor te blameer. Asook verskillende godsdienste se verkampte sienings wat hulle meen, "god se woord" is oor mans en vroue. Spesifiek sommige lekepredikers soos Angus en Zelda wat vir mense wil vertel hoe hulle glo hul lewe moet lei.
As ek 'n prediker was met duisende wat op my voorstoep uitkamp sou ek gesê het: "Hou op verkrag, hou op om julle kinders en vroue te slaan. Help om kos te maak en doeke om te ruil – sy werk ook. Jy is nie haar meerdere nie. En jy, dit is jou plig om jou broer reg te help wat verkrag en aanrand – dit is eintlik wat god se."
Maar wat doen die mense? Versterk die man se magshand en vertel hoe hulle "hoof van die huis moet wees." Ongelooflik in 'n land waar huishoudelike geweld hemelhoog is! En moenie vir my se die boodskap is simbolies nie, want jy weet nie hoe jou gehoor dit opneem nie – wat 'n patriargale steoritipiese versterking.
Tradisionele gelowe se jagter-versamelaar siening oor die lewe is net so problematies. Die man doen dit en die vrou doen dat. Dit het dalk gewerk 2000 jaar gelede, maar nie in 'n samelewing wat vloeibaar en kultureel veranderbaar is nie.
Selfs Unesco stem saam, indien 'n kultuur mense se regte ontken en selfs skend, kan die kultuur hom nie meer daarop roem op beroep nie. Hy moet aanpas.
Indien die mens homself as so slim ag, soos hy doen, die intelligente wese wat hy glo hy is, behoort hy te sien dat hy besig is om een deel van die spesie, steeds op verskeie maniere te onderdruk in belang van die ander deel se mag. En mag is lekker, maar moeilik om mee weg te doen.
Vroue word vermoor, verkrag, mishandel en teen gediskrimineer nie omdat dit met seks of misdadigheid te make het nie, maar omdat hulle deur sekere mans geminag word. Dit is al onbewus. Sodra jy iemand minag sal jy hulle sleg behandel. Dit is hoe dit is. Dit is so met rassisme en gay-haat – met baie dinge.
As ek 'n man in hierdie land was, het ek opstaan en hard gesê: Nee, hou op. Ek sou ander mans wat so is, vasgevat het – nie vir hulle grappe gelag het nie. Nie toelaat dat my seun sy susters en ma minag nie. Ophou golfspeel saam moet boelies.
'n Ma kan nie 'n seun "reg grootmaak" sonder die voorbeeld van die pa nie. Hoekom word dit altyd teruggeooi in vroue se skoot, om te voorkom? Nonsens.
Dit wat teen vroue gedoen word, word deur (sommige) mans gedoen. Nie deur vroue nie. Dit is die mans wat 'n einde hieraan moet bring. Die wat oortree en die wat nie oortree nie.
Mans moet die geweld teen vroue stop. Alle mans. Maar eienaarskap van verantwoordelikheid kom swaar, ek weet.
Hier lê Sarie Marias
Ek wonder wat my oupa daarvan sou sê
Sy lê in die sand
met haar kappie in die hand
en dit lyk vir my sy is aangerand
Sleutelwoorde:afrikaanse blogs, blog, blogging, eerlik, lewe, praat, skryf, wordpress
Julie 2, 2009 in standpunt
Sleutelwoorde:dopperkerk, doppers, gereformeerde sinode
Beste Gereformeerde Sinode,
Julle ken my nie en die bloggers ken my eintlik ook nie.
Ek kon 'n baie lang ope brief aan julle klomp sinode-mans geskryf het, oor die besluit dat vroue nie dominees en ouderlinge in julle kerk mag wees nie.
Maar ek wil nie my menswees, wat toevallig 'n vrouwees is, teenoor julle regverdig nie. Dis nie nodig nie. Dus net 3 dinge
1) Julle minag met die besluit jul medemens se totale bestaan, as mens dieper hierna kyk en dink. (Ene ds. Neels Smit, die voorsitter van die sinode se nogals "dit is die uitkoms wat die Here ons gegee het". Die Here?
2) En toe probeer julle dit verdun deur te se die een kwessie is nie die hele kerk nie. Ehm, dit is . . . dit se baie, oor hoe julle dink en leef. Julle is mos so bang vir die hel, ek hoop almal wat hiervoor gestem het, gaan brand daar. Skynheilige etters.